Haudankaivaja

Haudankaivaja on henkilö, joka avaa haudan tulevaa hautausta varten. Jos hautausmaa on kirkkomaata, työn tekee kirkon työntekijä. Suomessa työhön käytetään nykyisin pienikokoista tai traktorikaivinkonetta, perinteisesti haudankaivaja on käyttänyt lapiota, jolla myös nykyään hauta viimeistellään. Haudan syvyys riippuu siitä, onko kohtaan haudattu jo aikaisemmin: syvimmillään hauta on 2,7 metrissä, seuraavaksi 2,1 metrissä ja viimeksi 1,5 metrin syvyydessä.Kuoleman jälkeen City.fi Uurnahaudan vähimmäissyvyys on 60 senttimetriä.

Edesmenneitten jäänteet, joita hautaa avatessa voi tulla vastaan, kerätään kokoon ja haudataan haudan pohjalle kaivettuun koloon, jonka päälle sitten arkku lasketaan. Yleensä samaan syvyyteen ei haudata kuin 20 vuoden välein. Vielä 1970-luvulla vainajia käsiteltiin formaliinilla, mikä hidastaa maatumista ja voi aiheuttaa ikävän yllätyksen hautaa avattaessa. Myös muoviin käärittyihin vainajiin törmätään vuosittain, koska tapaturmaisesti kuolleita oli tapana pakata muovin sisään, missä maatumista ei tapahdu, vaan ruumis muumioituu. Suomessa tällaisia vainajia on noin tuhatkunta. Norjassa ongelma on suurempi, koska siellä niitä on jopa puoli miljoonaa.

Haudankaivaja myös täyttää haudan hautauksen jälkeen, jos hautajaisvieraat eivät ole sitä tehneet, sekä viimeistelee hautakummun.

Iltalehden vuonna 2010 tekemän tutkimuksen mukaan haudankaivajan ammattia (23. sija) arvostettiin Suomessa enemmän kuin vaikkapa papin ammattia (26. sija).Iltalehti: Haudankaivaja pappia arvostetumpi ammatti 

 Haudankaivajat eri kulttuureissa 

Japanissa alimmalla yhteiskunnallisella asteella oleviin burakulaisiin kuuluneet etot toimivat Edo-kulttuurissa haudankaivajina.

 Haudankaivajana työskennelleitä 
 Abraham Lincoln työskennellessään suntiona Indianan Spencerin piirikunnassagraveyards.com, kuva 10 / 10
 Kari Peitsamo (2000-luvun alussa)Husa, Mikko: On pakko vatkaa. Valo (Aamulehti) nro 27/2010, 9.7.-15.7.2010Kari Peitsamolla on D-suunnitelma hihassa 
 Joe Strummer, The Clash-yhtyeen keulakuva vuonna 1973
 James Thomas, delta blues -muusikko nuoruudessaan MississippissäEncyclopædia Britannica Book of the Year article on James "Sonny Ford" Thomas, Online 15 October 2005
 Bluesmuusikko John Jackson Fairfaxin piirikunnassa, Virginiassa"John Jackson." Contemporary Black Biography, Volume 36. Edited by Ashyia Henderson. Gale Group, 2002
 Laulaja Dave Vanian brittiläisestä The Damned -yhtyeestä ennen musiikkiuraansa. Työ vaikutti myöhemmin yhtyeen sanoituksiin ja kuvamaailmaan.
 Kaupunkitarinan mukaan laulaja Rod Stewart oli haudankaivajana Pohjois-Lontoon Highgaten hautausmaalla."Rod Stewart." 20 Worst Pre-Rock Star Jobs: No. 7. Spinner.com. 2007. Todellisuudessa hän vain merkitsi hautojen paikkoja ja auttoi muissa töissä, mutta vain muutaman tunnin ajan. Stewart itse on tuonut julki, että "the popular myth arose (one I happily rode along with) that I was once a gravedigger. It's a delicious, mysterious piece of back-story, but again we must move to strike it from the record."Rod Stewart Was Never a Gravedigger - Neatorama<

 Katso myös 
 Hevra kaddiša

 Lähteet 

Aiheesta muualla

Luokka:Hautaus
Luokka:Ammatit